Aikajana aborttilain historiasta

Tämä on aikanajana aborttilain  historiasta.

1900-luku

1920-luku 

 1920: Neuvostoliitto laillisti abortin.

1930-ja 1940-luku 

1931: Meksiko laillisti abortin vain raiskaustapauksissa.
1932: Puola laillisti abortin raiskaustapauksissa ja syntyvän lapsen äidin ollessa vakavasti sairas.
1935: Islanti laillisti terapeuttisen abortin poikkeustilanteessa.
 1935: Natsi-Saksa laillisti abortin naisille, joilla on perinnöllisiä sairauksia.
 1936: Josif Stalin kriminalisoi abortit turvatakseen Neuvostoliiton väkiluvun kasvun.
 1938: Britanniassa tohtori Aleck Bourne suoritti laittoman abortin raskaana olevalle, raiskatulle tytölle. Bourne sai teostaan vapautuksen oikeudessa, minkä jälkeen abortti laillistui mielenterveydellisin ja psyykkisin perusteluin kaikissa Kansainyhteisön maissa.
 1948: Japani laillisti abortin aluksi poikkeustapauksissa. Lakia uudistettiin seuraavana vuonna kattamaan myös taloudelliset syyt.

1950- ja 1960-luku 

 1959: Yhdysvaltain lakiliitto laati mallin abortit sallivasta laista.
 1961: Kalifornian osavaltio laillisti abortin Yhdysvaltain lakiliiton mallin mukaisesti.
 1966: Romania kielsi abortin turvatakseen väkiluvun kasvun.
 1966: Mississippiin osavaltio laillisti abortin vain raiskaustapauksissa.
 1967 – Abortti laillistettiin Britanniassa (paitsi ei Pohjois-Irlannissa).
 1967: 1970: Arkansasin, Delawaren, Georgian, Kansasin, Marylandin, Mississippin, New Mexicon, Oregonin, Etelä-Karolinan ja Virginian osavaltiot sallivat kaikki abortit.
 1968: Yhdysvaltain presidentti Lyndon B. Johnsonin asettama komitea ehdotti kaikkien aborttilakien kumoamista.
 1969 – Senaattori Robert Packwood (rep.) ehdotti abortin laillistamista Washington D.C.: ssä.
 1969: Kanada salli abortin äidin hengen tai terveyden ollessa uhattuna.
 1969: Australia laillisti abortin.

1970-luku 

 1970: Havaijin, New Yorkin, Alaskan ja Washingtonin osavaltiot kumosivat vanhan aborttilakinsa ja sallivat abortin kaikissa olosuhteissa. 
 1971: Intian parlamentti sääti lain abortin laillistamisesta.
 1973: Yhdysvaltain korkein oikeus tapauksessa Roe v. Wade päätti, että kaikki yksittäisten osavaltioiden aborttikiellot raskauden ensimmäisen kolmen kuukauden aikana ovat vastoin maan perustuslakia, ja että osavaltiot saavat säännöstellä, mutta eivät kieltää aborttia toisella raskauskolmanneksella, ja että osavaltiot saavat kieltää abortin kolmannella raskauskolmanneksella, paitsi jos abortti on naisen fyysisen ja henkisen hyvinvoinnin kannalta paras vaihtoehto. Oikeus laillisti abortin kaikilla raskauskolmanneksilla silloin, kun naisen lääkäri uskoo, että abortti on tarpeellinen naisen fyysisen ja psyykkisen hyvinvoinnin kannalta, ja totesi että vain pakottavat osavaltion intressit (compelling state interest) oikeuttavat säännöstelyn, joka rajoittaa henkilön oikeutta yksityisyyteen.
1975: Ranska laillisti abortin poikkeustapauksissa 
1976: Länsi-Saksa laillisti abortin poikkeustapauksissa  
1977: Uusi-Seelanti laillisti abortin poikkeustapauksissa  
 1978: Italia laillisti abortin poikkeustapauksissa 
1980: Alankomaat laillisti abortin poikkeustapauksissa 
 1979: Kiina otti käyttöön yhden lapsen politiikan.

1980-luku 

 1983: Irlannin perustuslakiin kirjattiin syntymättömän lapsen oikeus elämään.
 1988- Kanadan korkein oikeus salli abortin raiskaustapauksissa.

1990-luku 

 1990: Britannia muutti abortin takarajaa 28. raskausviikolta 24. raskausviikolle.
 1992: Yhdysvaltain korkein oikeus salli abortin sikiön elinkelpoisuuden mukaan.
 1993: Puola kriminalisoi abortin lukuun ottamatta raiskaus- ja insestitapauksia sekä äidin henkeä tai terveyttä uhkaavia raskauksia.
 1998: Etelä-Afrikka laillisti abortin.

2000-luku 

 2007: Portugalin parlamentti hyväksyi abortin laillistamisen kansanäänestyksen jälkeen.
 2007: Méxicon kaupunginvaltuusto salli abortin 12 viikkoa abortin jälkeen. Samalla kaupunki tarjosi ilmaisia abortteja.
 2008: Meksikon korkein oikeus kumosi vuoden 2007 lain abortista.
 2008: Australian osavaltio Victoria salli abortin ennen 24. raskausviikkoa.
 2009: Espanja hyväksyi lain, jossa abortti sallitaan ennen 14. raskausviikkoa.

2010-luku 

 2012: Argentiinan korkein oikeus hyväksyi abortin raiskaustapauksissa.
 2012: Uruguayn senaatti hyväksyi abortin ennen 12. raskausviikkoa.
2018: Irlanti salli abortin 12. raskausviikolle saakka. Abortti on sallittu myös sen jälkeen, mikäli se uhkaa äidin henkeä tai sikiöllä on vakava kehityshäiriö.
2019: Alabaman senaatti hyväksyi Yhdysvaltain tiukimman aborttilain. Lakia ei ehkä voida panna toimeen, ellei Yhdysvaltain korkeimman oikeuden Roe vastaan Wade -päätöstä kumota.
2019: Norja tiukensi aborttilakiaan. Monikkoraskauden osittaiseen keskeyttämiseen (esim. kaksosista toisen abortointi) tarvitaan jatkossa erityislupa.

2020-luku

 2020: Uusi-Seelanti poisti abortin rikoslaista.
 2020: Argentiina laillisti abortin 14. raskausviikolle saakka.

Lähteet 

Aborttilait